- भजन संहिता
- <
- 12
- >

12
दुष्ट द्वारा उत्पीड़न और परमेश्वर द्वारा स्थिर
प्रधान बजानेवाले के लिये खर्ज की राग में दाऊद का भजन
1 हे यहोवा बचा ले, क्योंकि एक भी भक्त नहीं रहा;
मनुष्यों में से विश्वासयोग्य लोग लुप्त‍ हो गए हैं।
2 प्रत्येक मनुष्य अपने पड़ोसी से झूठी बातें कहता है;
वे चापलूसी के होठों से दो रंगी बातें करते हैं।
3 यहोवा सब चापलूस होठों को
और उस जीभ को जिससे बड़ा बोल निकलता है*उस जीभ को जिससे बड़ा बोल निकलता है: बड़े बोल बोलनेवाले या आत्मस्वाभिमानी। काट डालेगा।
4 वे कहते हैं, “हम अपनी जीभ ही से जीतेंगे,
हमारे होंठ हमारे ही वश में हैं; हम पर कौन शासन कर सकेगा?”
5 दीन लोगों के लुट जाने, और दरिद्रों के कराहने के कारण,
यहोवा कहता है, “अब मैं उठूँगा, जिस पर
वे फुँकारते हैं उसे मैं चैन विश्राम दूँगा।”
6 यहोवा का वचन पवित्र है,
उस चाँदी के समान जो भट्ठी में मिट्टी पर ताई गई,
और सात बार निर्मल की गई हो†सात बार निर्मल की गई हो: अर्थात् बार बार आग में पिघलाई गई।।
7 तू ही हे यहोवा उनकी रक्षा करेगा,
उनको इस काल के लोगों से सर्वदा के लिये बचाए रखेगा।
8 जब मनुष्यों में बुराई का आदर होता है,
तब दुष्ट लोग चारों ओर अकड़ते फिरते हैं।

- भजन संहिता
- <
- 12
- >

*12:3 उस जीभ को जिससे बड़ा बोल निकलता है: बड़े बोल बोलनेवाले या आत्मस्वाभिमानी।

†12:6 सात बार निर्मल की गई हो: अर्थात् बार बार आग में पिघलाई गई।

© 2017, 2018, 2019 BCS